Source: https://www.ebihoreanul.ro/stiri/ultima-or-31-12/figurantii-care-ne-conduc-92585.html
Timestamp: 2019-03-22 09:56:26+00:00

Document:
Figurantii care ne conduc
02	Februarie	2011, 14:19
Figuranţii care ne conduc
Aleşii bihorenilor au făcut-o din nou de oaie. Sub pretextul că vor să facă economii la bugetul judeţului, au desfiinţat teatrele orădene fără altă analiză decât una făcută pe burtă şi din burtă. La modul: "Las' că ştim noi ce risipitori sunt artiştii ăştia! Nişte boemi din nişte spectacole la care oricum noi nu mergem, aşa că de ce să tocăm banul public pe ei?".
Aceasta pare să fi fost unica motivaţie cu care consilierii judeţeni au decis săptămâna trecută că trebuie să reorganizeze instituţiile de cultură, inventând în locul Teatrului de Stat şi al celui pentru Copii şi Tineret două decoruri de vodevil botezate, în lipsă totală de inspiraţie, Instituţia de Spectacole Iosif Vulcan şi Instituţia de Spectacole Szigligeti Ede. (Apropo: câţi concitadini vor spune, de acum încolo, nu că "merg la teatru", ci "mi-am făcut abonament la Instituţia de Spectacole" Cutare.)
Nu tu o comparaţie între cât consumau teatrele până acum şi cât se estimează că vor cheltui cele două noi structuri de-acum înainte, nu tu o justificare pentru punerea unui actor liberal în locul unui pădurar PDL-ist la Iosif Vulcan, ori pentru înlocuirea actorului ce conducea trupa maghiară cu o favorită a şefului UDMR... Nimic! Nada! Rien de rien!
Doar dorinţa unor figuranţi obişnuiţi cu rolul de "mulţime, popor, oşteni", fiindcă încă din născare par destinaţi să lingă blide, să facă sluj în faţa cuiva. În cazul nostru, a şefului de partid, fie că se numeşte UDMR (mă rog, RMDSz), PNL, PDL ori PSD.
La Consiliul Judeţean n-a fost nicio dezbatere despre vechile şi noile instituţii de cultură, din simplul motiv că aleşii bihorenilor sunt ei înşişi nişte figuranţi, interpreţi ai unui scenariu dinainte scris şi anume regizat de adevăraţii maeştri păpuşari Alexandru Kiss, Cornel Popa, Ştefan Seremi, Ioan Mang. Căci, cum chiar o parte din ei recunosc, înţelegerilor de culise făcute de aceştia li se datorează spectacolul din forul judeţean, nu consilierilor, care au ridicat mâinile (a predare) pentru a nu fi sancţionaţi pe linie de partid.
Aceştia-s oameni politici? Aceştia construiesc dialogul între orădenii de diferite etnii? Nici poveste! Fiecare a încercat doar să-şi "maximizeze" poziţia în vederea viitoarelor alegeri pentru şefia judeţului. Kiss se va putea lăuda conaţionalilor că, na, v-am dat teatru, iar ceilalţi vor spera ca între 2012 şi 2016 să ajungă în pat cu UDMR.
Tristă soartă pentru un oraş condus cândva de adevăraţi bărbaţi politici care, dacă nu erau şi oameni de cultură totdeauna, în mod sigur măcar iubeau cultura. Nu mult-ura!
Se pot lăuda cei de azi cu aşa ceva? Dimpotrivă! Personaje comice - dacă nu ar crea drame - careul de "aşi" mai sus pomenit a stabilit o contraperformanţă inimaginabilă: au făcut din cultură nu o punte de legătură, ci o sămânţă de scandal. Ceva ce nu apropie, ci desparte...
eu cred ca e foarte bine ca inchid teatrele. la fel ar trebui sa faca si cu filarmonica si muzeele. mananca o gramada de bani. eu am muncit toata viata in serviciul public si acum am pensie de 1000 de lei iar ei investesc milioane de euro in muzeu, teatru si filarmonica de parca astea ar tine de foame. toti tinerii care nu au pus mana sa munceasca vre-o data ceva protesteaza in fata teatrului, cand habar nu au ce inseamna sa-ti castigi painea cu sudoarea fruntii. asa ca, e o decizie corecta daca se economisesc bani. sunt alte locuri unde trebuie dati acei bani, la batrani si pensionari.
Postat 08 Februarie 2011, 13:02 de ionescu
Tot ce nu mai merge(spitale,scoli,teatru) se da pe mana primarului.Nu va suparati,dar pe voi de la Consiliul judetean de ce v-am ales, voi cu ce va ocupati?Vad ca si voi si prefectura se descotorosesc de responsabilitati,dar functionarii vostrii ce fac ?cheltuiesc banii publici ,pe ce?,cind ceva nu merge hai sa-i dam lui Bolojan sa indrepte lucrurile Dar ce BOLOJAN este SUPERMAN?De ce nu-l ajutati ?de ce ii puneti bete in roate dlor?Pina acum s-a dovedit ca este un foarte BUN GOSPODAR.SUCCES dle BOLOJAN
Postat 07 Februarie 2011, 13:43 de anonim
Adrian fa o investigatie si afla cand au fost ultima data la teatru tarle si bolojan . Da" nu-i intreba pe ei ca astia mint mereu .
Postat 06 Februarie 2011, 16:03 de suparatul
Alta figuratie
Eu l-as pune pe CRiS ABRUDAN ADRIAN sa ne conduca magaoaia vreo 3 luni. Sa vezi tu atunci spagile vamesilor cit de mici se fac.
Postat 05 Februarie 2011, 22:25 de Rock
Buna chestia cu codul
Codul asta este pentru Cris sau el face exceptie de la regula !?!
Postat 05 Februarie 2011, 22:23 de Hope
Pe pariu ca PDL isi revine pentru ca nu avem cu vine vota ?
Postat 05 Februarie 2011, 22:21 de fost PDL-ist
COD pentru Bihoreanul
Cod deontologic CODUL DEONTOLOGIC AL ZIARISTULUI ADOPTAT DE CLUBUL ROMAN DE PRESA PREAMBUL Potrivit Constitutiei Romaniei, libertatea de exprimare a opiniilor, in scris, prin imagini sau prin alte mijloace de comunicare in masa este garantata. Cenzura de orice fel este interzisa (art. 30). Dreptul presei de a avea acces la orice informatie de interes public nu poate fi ingradit. Autoritatile publice, potrivit competentelor ce le revin sunt obligate sa asigure informarea corecta a cetatenilor (art. 31). Ziarist profesionist este persoana care are drept ocupatie principala si retribuita presa, posesoare a unei carti de presa recunoscuta de una din organizatiile profesionale, respectiv orice reporter, redactor, fotoreporter, grafician de presa, secretar de redactie, sef de sectie sau departament, redactor sef sau adjunct, director de publicatie, radio sau televiziune, cu o vechime minima in presa de un an (perioada ce reprezinta stagiul in aceasta activitate). In virtutea libertatii de expresie, ziaristul are dreptul de a critica, argumentat, atat Puterea, cat si Opozitia, considerand drept unic criteriu de judecare a faptelor raportarea lor la legile tarii si la principiile morale. ARTICOLUL 1 Ziaristul are datoria primordiala de a relata adevarul, indiferent de consecintele ce le-ar putea avea asupra sa, obligatie ce decurge din dreptul constitutional al publicului de a fi corect informat. ARTICOLUL 2 Ziaristul poate da publicitatii numai informatiile de a caror veridicitate este sigur, dupa ce in prealabil le-a verificat, de regula, din cel putin 2 surse credibile. ARTICOLUL 3 Ziaristul nu are dreptul sa prezinte opiniile sale drept fapte. Stirea de presa trebuie sa fie exacta, obiectiva si sa nu contina pareri personale. ARTICOLUL 4 Ziaristul este obligat sa respecte viata privata a cetatenilor si nu se va folosi de metode interzise de lege pentru a obtine informatii sau imagini despre aceasta. Atunci cand comportamentul privat al unor personalitati publice poate avea urmari asupra societatii, principiul neintruziunii in viata privata ar putea fi eludat. Minorii si bolnavii aflati in situatii dificile si victimele unor infractiuni beneficiaza de pastrarea confidentialitatii identitatii. Se va mentiona rasa, nationalitatea, apartenenta la o anumita minoritate (religioasa, lingvistica, sexuala) numai in cazurile in care informatia publicata se refera la un fapt strict legat de respectiva problema. Ziaristul va evita detalierea unor vicii sau a unor elemente morbide legate de crime. ARTICOLUL 5 Ziaristul va da publicitatii punctele de vedere ale tuturor partilor implicate in cazul unor pareri divergente. Nu se vor aduce acuzatii fara sa se ofere posibilitatea celui invinuit sa-si exprime punctul de vedere. Se va avea in vedere respectarea principiului prezumtiei de nevinovatie, astfel incat nici un individ nu va fi catalogat drept infractor pana cand o instanta juridica nu se va pronunta. Se va evita publicarea comentariilor si luarilor de pozitie asupra unor cauze aflate pe rol in justitie. Aceasta nu exclude relatarile obiective asupra faptelor in evolutia lor. Ziaristul nu se substituie institutiilor si puterilor publice. ARTICOLUL 6 Ziaristul va pastra secretul profesional privind sursele informatiilor obtinute confidential. Este la latitudinea propriei sale constiinte sa respecte confidentialitatea surselor, chiar si in fata justitiei. Confidentialitatea surselor de informatii este garantata de reglementarile internationale la care Romania este parte. ARTICOLUL 7 Ziaristul are responsabilitatea civica de a actiona pentru instaurarea justitiei si dreptatii sociale. In cazurile in care are stiinta de abuzuri sau de incalcari ale legilor, potrivit clauzei de constiinta, ziaristul are dreptul de a refuza orice ingerinta care sa-i influenteze decizia. Ziaristul are de asemenea dreptul de a refuza orice text de prezentare falsa a datelor si faptelor. Ziaristul are dreptul de a fi informat, la angajare, asupra politicii editoriale a institutiei mass-media. ARTICOLUL 8 In exercitarea profesiei si in relatiile pe care le intretine cu autoritatile publice sau cu diverse societati comerciale, ziaristului ii sunt interzise intelegeri care ar putea afecta impartialitatea sau independenta sa. Implicarea ziaristului în orice negocieri privind vânzarea de spaţiu publicitar este interzisă. Nu trebuie acceptate nici un fel de privilegii, tratamente speciale, cadouri sau favoruri care pot compromite integritatea ziaristului. Pentru a evita conflictele de interese, se recomandă ca ziaristul să nu fie membru al vreunui partid politic şi să nu fie angajat ca informator sau ofiţer acoperit al unui serviciu secret. În spiritul independenţei profesionale în realizarea materialelor publicate, se recomandă ca ziariştii să depună o declaraţie de interese. Ziariştiilor care conduc redacţii li se recomandă să facă o declaraţie publică, pe site-ul societăţilor de presă, iar ziariştilor fără poziţii de conducere (incluzând liber-profesioniştii) li se recomandă să depună la conducerile profesionale şi patronale ale societăţilor de presă o astfel de declaraţie, în regim confidenţial. În absenţa unor asemenea declaraţii, se va putea consemna că jurnaliştii în cauză nu se consideră în situaţie de conflict de interese. ARTICOLUL 9 Ziaristul care distorsioneaza intentionat informatia, face acuzatii nefondate, plagiaza, foloseste neautorizat fotografii sau imagini tv si surse ori calomniaza savarseste abateri profesionale de maxima gravitate. ARTICOLUL 10 Ziaristul si redactia au datoria de a face corectiile necesare in cazul in care, din vina lor, vor fi date publicitatii informatii inexacte. In asemenea cazuri, institutia respectiva de presa are obligatia de a publica/difuza, in termen de 5 zile de la primire, pentru publicatiile cotidiene, agentiile de stiri, posturile de televiziune si radio, si in proxima aparitie, pentru publicatiile periodice, dreptul la replica al reclamantului, ca forma esentiala de reparare a prejudiciului adus acestuia. In cazul in care o publicatie refuza publicarea dreptului la replica, partea vatamata se poate adresa Consiliului de Onoare al CRP. In baza acestei sesizari, Consiliul de Onoare se va adresa publicatiei, cotidianului, agentiei de stiri, postului radio si televiziune in cauza si va cere imperativ respectarea Codului deontologic, in cazul in care replica este intemeiata. Ignorarea acestui demers va atrage dupa sine o delimitare publica a CRP de pozitia publicatiei respective. ANEXA Recomandare catre societatile de presa membre ale Clubului Roman de Presa Consiliul de Onoare al Clubului Roman de Presa, In conformitate cu atributiile prevazute in Statutul CRP, Art. 16, alin. (4), par. f) Pentru a facilita aplicarea eficienta si corecta a prevederilor art. 10 al Codului Deontologic, Recomanda tuturor societatilor de presa membre ca in cazul in care sunt sesizate in mod direct de neacordarea dreptului la replica de o alta societate de presa, membra a Clubului Roman de Presa, sa transmita, fara a da publicitatii, sesizarea primita catre Secretariatul CRP pentru a fi supusa analizei Consiliului de Onoare. In baza acestei sesizari, Consiliul de Onoare va putea aplica toate prevederile Codului Deontologic, inclusiv, acolo unde este cazul, delimitarea publica de atitudinea societatii in cauza. Se recomanda ca eventuala publicare a replicii de catre alte societati decat cele vizate direct in dreptul la replica sa fie facuta doar dupa ce Consiliul de Onoare analizeaza solicitarea si se pronunta asupra sa. Contact Daca trimiteti scrisori: Casa Presei Libere Corp B3, etaj 2, cam. 61, Sector 1, Bucuresti cod postal: 013701 Daca trimiteti un fax: (+4) 021 317 89 38 Daca dati telefon: (+4) 021 317 89 38 (+4) 021 317 89 39 Daca scrieti un e-mail: crp@pressclub.ro
Postat 05 Februarie 2011, 08:36 de VF
Solutie imorala.
Nu ma pot pronunta in legatura cu legalitatea masurii aprobata de consilierii judeteni, privind reorganizarea institutiilor judetene de cultura, dar pot afirma, fara teama de a gresi, ca este o solutie imorala.
Postat 04 Februarie 2011, 16:40 de safe
soarta trista a oradeanului
Cei care au hotarit soarta teatrului sint niste inculti care nu au fost la o piesa de teatru...dar daca consiliul judetean are mii de angajati dece nu ar avea si o institutie de cultura .Lasati teatrul pentru actori si spectatori sa hotareasca ei,cereti opinia publica sa decida.Eu cred ca dupa ce ne omoriti cu foamea ne mai luati si bucuria de a vedea o piesa sau un spectacol...totul se rezuma la bani din pacate,distrugeti tot ce e frumos,cel putin Ceausescu a respectat cultura...
Postat 04 Februarie 2011, 11:52 de anonim
mang tampitu',
bolojane, pleaca la pravalia ta, e mai bine pt toti! ia-l si pe voloseniuc, incultul, cu tine! aa, luati-l si pe depanatoru\'-balaoaches parvenit, sefu\' ungurilor! doar doi pedelisti s-au opus acestei aberatii ! cat despre seremi, relicva scoasa de la naftalina...
Postat 03 Februarie 2011, 19:13 de bar zapacitu'
Teatrul real
Ai dreptate CRIS, cindava politica era facuta de politicieni ... dar si presa era facuta de jurnalisti, nu ca acum de leprele platite de unii asa-zisi polticieni.
Postat 03 Februarie 2011, 14:14 de Palm
Bravo Adrian Cris
Adevarat,crud de adevarat,stau neputicios si privesc la tot ce se intampla.
Postat 02 Februarie 2011, 20:17 de s
Puneti un semn, articol DOAR ptr. votantii birtinezului! Asta e stire?! Astialalti, care nu suntem... Postat 22 Mar 2019, 11:05 de pinonel

References: ARTICOLUL 1
 ARTICOLUL 2
 ARTICOLUL 3
 ARTICOLUL 4
 ARTICOLUL 5
 ARTICOLUL 6
 ARTICOLUL 7
 ARTICOLUL 8
 ARTICOLUL 9
 ARTICOLUL 10